Predpokladá sa, že do roku 2070 bude viac ako 30 % Európanov vo veku 65 rokov alebo viac, zatiaľ čo v roku 2019 to bolo len niečo vyše 20 % (). Očakáva sa, že podiel ľudí vo veku 80 rokov alebo viac sa v rovnakom období zdvojnásobí z 5,8 % na 13,2 %. V rámci EÚ sa vplyv starnutia medzi regiónmi značne líši, najmä medzi mestskými a vidieckymi oblasťami, a predĺženie strednej dĺžky života v zdraví je rozložené nerovnomerne (). S koncepciou zdravého starnutia sú zároveň spojené sociálne a hospodárske príležitosti.

V porovnaní s inými regiónmi sa Európania v priemere dožívajú v dobrom zdraví vyššieho veku. V posledných 50 rokoch sa stredná dĺžka života pri narodení zvýšila približne o desať rokov u mužov aj u žien. Je to pozoruhodný úspech, ktorý predstavuje výzvu a zároveň ponúka príležitosti.

Počas sedemročného programového cyklu AAL2 sa na ňom zúčastnilo celkovo 21 krajín: 16 členských štátov EÚ, tri pridružené krajiny programu Horizont 2020 a dve tretie krajiny (). Zúčastnené štáty realizujú program prostredníctvom medzinárodného neziskového združenia programu AAL, ktoré riadi valné zhromaždenie a operatívne podporuje jednotka centrálneho riadenia (CMU). Komisia má vo valnom zhromaždení štatút pozorovateľa s právom veta pri schvaľovaní ročného pracovného programu a bola aj zmluvnou stranou dohôd so združením AALA, pokiaľ ide o finančný príspevok EÚ.

Táto správa sa týka hodnotenia programu AAL2, ktorý vznikol v roku 2014 ako nástupnícka iniciatíva spoločného programu Pomoc starším a chorým osobám pri samostatnom bývaní () (AAL). Oba programy vychádzajú z článku 185 Zmluvy o fungovaní Európskej únie (ZFEÚ) (). EÚ sa rozhodla podieľať na týchto programoch výskumu a vývoja tým, že poskytne finančné prostriedky z programu Horizont 2020 (v prípade programu AAL2) a zo siedmeho rámcového programu v oblasti výskumu (v prípade programu AAL) v rovnakej výške, ako je podpora zúčastnených štátov. V rozhodnutí z roku 2014 o finančnom príspevku EÚ na program AAL2 sa stanovilo, že záverečné hodnotenie programu sa má vykonať do konca roka 2022.

·stratégií zavádzania a rozširovania inovácií v záujme dôstojného starnutia/zdravého života so zameraním na: integráciu a zavádzanie digitálnych riešení do existujúcich systémov, lepšieho zapojenia všetkých aktérov v celom hodnotovom reťazci vrátane regionálneho zapojenia a stimulovania a poskytovania podpory spoločnostiam pri vstupe na trh [vrátane malých a stredných podnikov (MSP)],

Hodnotenie je založené na externej štúdii (), ktorá zahŕňa dve prípadové štúdie (), a využíva údaje zozbierané prostredníctvom prieskumov a rozhovorov s účastníkmi programu a so širšou škálou zainteresovaných strán, doplnené o údaje poskytnuté špecializovanou realizačnou štruktúrou, ktorá riadi program AAL, a o dôkazy, ktoré už boli zhromaždené v predchádzajúcich štúdiách, ako sú predchádzajúce hodnotenia, posúdenia vplyvu, samohodnotiace správy a výročné preskúmania programu (Komisiou s podporou externých odborníkov).

Pokiaľ ide o dlhodobé vplyvy programu AAL2, naďalej prichádzajú nové údaje. Približne 40 % projektov stále prebieha (). Posúdenie vplyvu a časť kritérií účinnosti preto vychádzali najmä zo štúdie vplyvu programu (), v ktorej sa skúmala pomerne malá vzorka 38 projektov programu AAL2 ukončených do decembra 2019 a v rámci ktorej sa viedli rozhovory so zapojenými príjemcami programu AAL2.

Metodika hodnotenia vychádzala z rôznych metód analýzy a zdrojov údajov. Hodnotenie je založené na externej štúdii (), ktorá zahŕňa dve prípadové štúdie a využíva množstvo dôkazov, ktoré už boli zhromaždené v predchádzajúcich štúdiách, ako sú predchádzajúce hodnotenia, posúdenia vplyvu, samohodnotiace správy, výročné preskúmania (Komisiou s podporou externých odborníkov) a iné správy. Hodnotenie zahŕňalo aj štatistické informácie o programe AAL2 a štúdiu o vplyve programu z roku 2021 (), ktoré poskytla špecializovaná realizačná štruktúra (CMU) riadiaca program. Kvantitatívne zistenia boli obohatené o kvalitatívne informácie približne z 30 rozhovorov s účastníkmi programu a so širšou škálou zainteresovaných strán. Závery externej štúdie sú spoľahlivé a vychádzajú z dobrého pochopenia zložitých aspektov súvisiacich so základným modelom nepriameho riadenia programu AAL2 v prípade „partnerstiev podľa článku 185 ZFEÚ“ s členskými štátmi.

Predmetom záverečného hodnotenia je sedem rokov fungovania programu AAL2 (od júna 2014 do júna 2021) v súlade s piatimi hodnotiacimi kritériami uvedenými v usmerneniach Komisie o lepšej právnej regulácii (), ktoré sú doplnené o dve dodatočné kritériá špecifické pre jednotlivé partnerstvá týkajúce sa „doplnkovosti“ a „transparentnosti a otvorenosti“ partnerstva.

Európske vyhlásenie o digitálnych právach a zásadách v digitálnom desaťročí () poskytuje EÚ a členským štátom usmernenia, ktoré sú formované európskymi hodnotami, pri ich prispôsobovaní sa digitálnej transformácii. Zásada solidarity a inklúzie sa zameriava najmä na technológie, ktoré by mali ľudí spájať, a nie rozdeľovať, a zároveň zdôrazňuje, že každý by mal mať prístup k internetu, digitálnym zručnostiam, digitálnym verejným službám a spravodlivým pracovným podmienkam.

Komisia je odhodlaná premeniť toto desaťročie na európske „digitálne desaťročie“. V oznámení „Digitálny kompas do roku 2030 pre digitálne desaťročie EÚ“ () sa uvádza vízia Komisie a možnosti digitálnej transformácie Európy do roku 2030. Európa musí teraz posilniť svoju technologickú suverenitu a stanoviť normy namiesto toho, aby sa pridŕžala noriem iných – s jasným zameraním na údaje, technológie a infraštruktúru. Ak sa majú všetci Európania dnes a v budúcnosti plne podieľať na hospodárskych a spoločenských aktivitách, je potrebné umožniť im plne využívať digitálne príležitosti a technológie, akými sú napríklad služby elektronického zdravotníctva, a uľahčiť bezproblémový, bezpečný a interoperabilný prístup k digitálnym verejným službám v rámci celej EÚ, ktoré sú navrhnuté tak, aby spĺňali potreby ľudí.

To je aj jednou z ambícií nedávno zverejnenej stratégie EÚ v oblasti starostlivosti ( ) (september 2022). Komisia naliehavo vyzýva členské štáty, aby zabezpečili včasnú, komplexnú a cenovo dostupnú dlhodobú starostlivosť, ako aj aby zvýšili ponuku a kombináciu profesionálnych služieb dlhodobej starostlivosti (domáca starostlivosť, komunitná starostlivosť a rezidenčná starostlivosť) a zaviedli dostupné digitálne riešenia na poskytovanie služieb starostlivosti.

Stratégia v oblasti práv osôb so zdravotným postihnutím na roky 2021 – 2030 () podporuje prístup k prevencii a kvalitnej zdravotnej starostlivosti ako kľúčový aspekt zlepšenia kvality života osôb so zdravotným postihnutím vrátane starších osôb.

Všetci respondenti boli skúsení odborníci, ktorí boli s programom veľmi dobre oboznámení. Preto možno uviesť, že zhromaždená dôkazová základňa spoľahlivo odráža názory a stanoviská komunity programu AAL.

Vzhľadom na uvedené informácie možno konštatovať, že toto hodnotenie bolo vykonané na základe najlepších dostupných údajov. Vždy, keď chýbajú spoľahlivé kvantitatívne údaje, sú vyvážené kvalitatívnymi údajmi a úvahami, takže vplyv uvedených obmedzení bol čo najviac zmiernený.

4.Zistenia a odporúčania záverečného hodnotenia

Záverečná hodnotiaca správa potvrdzuje vysokú pridanú hodnotu a hlavné úspechy programu AAL2 a konštatuje, že:

·program má naďalej jedinečné postavenie v oblasti digitálnych riešení pre aktívne a zdravé starnutie, ako aj veľký význam, pridanú hodnotu EÚ a doplnkovosť,

·program AAL2 spája vysoko relevantnú kombináciu príjemcov vrátane malých a stredných podnikov a organizácií koncových používateľov, ktorí sa zvyčajne nezúčastňujú na programe Horizont 2020,

·program je dobre riadený vďaka flexibilným metódam implementácie a silnej vedúcej úlohe jednotky centrálneho riadenia/špecializovanej realizačnej štruktúry,

·program dosiahol významný pokrok pri plnení svojich cieľov, ale zložitá povaha trhu stále bráni rýchlemu zavádzaniu inovatívnych riešení.

Hodnotenie poukazuje na niektoré dôležité kľúčové úspechy a prvé výsledky, ktoré sú sľubnými ukazovateľmi relevantného celkového vplyvu:

·v rámci programu AAL2 bolo financovaných celkovo 151 projektov spolupráce (zahŕňajúcich najmenej troch partnerov z rôznych krajín),

·program AAL2 podporil 705 príjemcov s 1 078 účasťami (), z toho:

oMSP predstavovali 40,3 %,

ouniverzity a výskumné ústavy predstavovali 26,8 %,

oorganizácie koncových používateľov predstavovali 26,3 %. Účasť organizácií koncových používateľov sa v priebehu programu AAL2 výrazne zvýšila;

·celkové investície programu AAL2 predstavujú 308 miliónov EUR. Záväzok EK vo výške 108,6 milióna EUR () doplnený záväzkami zúčastnených štátov vo výške viac ako 121,5 milióna EUR a s využitím odhadovaného spolufinancovania od účastníkov programu vo výške viac ako 77,7 milióna EUR,

·program AAL2 spája špičkové výskumné subjekty v Európe s malými a strednými podnikmi a organizáciami koncových používateľov, ktoré sa zvyčajne nezúčastňujú na programe Horizont 2020,

·približne 22 % univerzít a inštitúcií vysokoškolského vzdelávania zapojených do programu AAL2 patrí medzi 1 % najlepších účastníkov programu Horizont 2020, 45,4 % patrí do horných 10 %. To naznačuje povahu výskumných subjektov, ktoré sa zúčastňujú na programe AAL2,

·existuje silná komplementárnosť medzi programom AAL2 a ostatnými časťami programu Horizont 2020, pokiaľ ide o profily účastníkov: 56,2 % účastníkov programu AAL2 sa nezúčastnilo na projekte Horizont 2020 (mimo programu AAL2), v prípade MSP je to 62,8 %,

·miera čerpania rozpočtu sa v porovnaní s predchádzajúcim programom zvýšila o 18,8 percentuálneho bodu vďaka zmenám konfigurácie projektov a iným optimalizačným mechanizmom,

·z 38 projektov 23 (61 %), ktoré boli ukončené do konca roka 2019, prinieslo na trh aspoň jedno riešenie. Išlo o digitálne riešenia podporujúce dôstojné starnutie v rôznych oblastiach vrátane bezpečnosti a ochrany, voľného času a kultúry, práce a odbornej prípravy, vitality a schopností, cestovania a prepravy,